Mažasis varpenis

Mažasis varpenis (Botrychium simplex) – driežlielinių (Ophioglossacea) šeimos varpenių (Botrychium) genties augalas. Priklauso sporinių induočių grupei.

Įrašytas į Lietuvos raudonąją knygą.

 Paplitimas 
Mažojo varpenio rūšis daugiausia paplitusi Centrinės bei Šiaurės Europos, Šiaurės Amerikos temperatinėje juostoje. Taip pat žinoma Japonijoje ir pietinėje Grenlandijos dalyje. Europos žemyne laikoma vienas rečiausių Botrychium genties augalų, nuolat nyksta, išskyrus Slovėniją, o Lietuvoje žinomos tik dvi mažojo varpenio rūšies populiacijos.Anderson, David. (2021). Botrychium simplex E. Hitchcock (little grapefern) A Technical Conservation Assessment. 

 Radavietės Lietuvoje 
2018–2019 m. nustatytos mažojo varpenio radvietės:

 Žemaitijos nacionalinis parkas. Aptiktas 1 gyvybingas mažojo varpenio augalas. Buveinė – briedgaurynas, augavietės plotas – 0,7 ha.
 Pajūrio kopos. Aptikta gyvybinga populiacija, sudaryta iš daugiau nei 300 individų. Buveinė – pajūrio smėlynų tyruliai.„Mažojo varpenio (Botrychium simplex), smiltyninio gvazdiko tipinio porūšio (Dianthus arenarius ssp. arenarius), žaliojo sėmainio (Buxbaumia viridis) ir stačiosios dirvuolės (Agrimonia pilosa) inventorizacijos pirmieji rezultatai“ dr. D. Matulevičiūtė, V. Uselis, VSTT, Metodinis-analitinis centras 2019-11-28

 Biologija ir ekologija 
Mažasis varpenis – daugiametis, sporinis, vasaržalis augalas. Geofitas. Augalas auga iki 8 centimetrų aukščio. Trofoforo (sterilios lapo dalies) lakštas pavienis, retai gali būti ir du. Trofoforas su koteliu atsišakoja augalo pamatinėje dalyje, gali atsišakoti ties viduriu. Sterili lapo dalis su trimis skiautėmis, vidurinė skiautė – didžiausia, plunksniškai šakota du ar tris kartus. Taip pat sudaro nuo vienos iki trijų porų pinulių. Būna varpiškos, kiaušiniškos, retai pasitaiko inkstiškų su neišreikšta vidurine gysla.https://gobotany.nativeplanttrust.org/species/botrychium/simplex/ Information from Dichotomous Key of Flora Novae Angliae 2021 

Sporoforas vieną ar du kartus plunksniškai šakotas, šluotelės formos. Vegetatyvinis dauginimasis – sporomis, jos susiformuoja rutuliškose sporangėse. Sporifikacija birželio–liepos mėnesais. Dauginas sporomis, tačiau šis procesas gan neefektyvus, nes yra lėtas. Specifinės mikroaplinkos sąlygos yra reikalingos besiformuojančiam gametofitui, o apvaisinimui būtinas vanduo.Anderson, David. (2021). Botrychium simplex E. Hitchcock (little grapefern) A Technical Conservation Assessment. 

Vienas iš veiksnių, kuris riboja mažojo varpenio plitimą – sudaryta mikorizė. Augalas priklauso vidutinio ūksmingumo ar vidutinio šviesumo buveinėms. Auga nedaug ar labai mažai maisto medžiagų turinčiame rūgščiame, vidutinio drėgnumo.https://gobotany.nativeplanttrust.org/species/botrychium/simplex/dirvožemyje.https://www.wildflower.org/plants/result.php?id_plant=BOSI 

Lietuvoje auga briedgaurynuose, ganyklose, nesusivėrusiose pievose." Lietuvos raudonoji knyga " 2021 m. https://drive.google.com/file/d/1dEa4sZe9v8ZYJkgXbIzjb_aG2V6tDhtU/view

 Grėsmės ir apsauga 
Mažojo varpenio populiacija nykstahttp://www.efloras.org/florataxon.aspx?flora_id=1&taxon_id=200002879 dėl jo augaviečių apaugimo tankiakerėmis žolėmis, krūmais ar krūmokšniais. Viena iš didžiausių grėsmių šiai rūšiai yra dirvožemio suslėgimas, išdžiūvimas, invazinių augalų įsigalėjimas, sukcesija bei rekreacija.https://www.iucn.org/news/europe/201710/ancient-ferns-highly-threatened-europe-%E2%80%93-iucn-red-list#:~:text=For%20example%2C%20the%20Dwarf%20Moonwort,forest%20plantations%20or%20tourist%20developments.

 Šaltiniai 

Kategorija:Driežlieliniai